**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-1146 2024-10-30**

2025-07-16

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-10-30 Šalys sudarė pirkimo sutartį Nr. S-1146 (toliau – **Sutartis**), projekte „Magistralinio kelio A14 Vilnius–Utena ruožo nuo 21,50 iki 28,40 km rekonstravimas“;
2. Sutarties pagrindu Rangovas AB „HISK“ įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu buvo nustatyta, kad pralaidos PK 224+49 vidinis diametras yra d2000 mm (išorinis – d2400 mm), kai tuo tarpu techniniame darbo projekte buvo nurodytas d1500 mm vidinis diametras. Atsižvelgus į šį neatitikimą, buvo patikslinti projektiniai sprendiniai – projektinių pralaidų vamzdžiai perkelti toliau nuo esamos pralaidos, taip pat pakoreguota pralaidos įtekėjimo altitudė. Dėl faktiškai rasto didesnio pralaidos skersmens keitėsi betono kiekis, kuris reikalingas minėtos pralaidos visiškam užpildymui, šių papildomų darbų detalizacija pateikta Priede Nr. 1, o papildomų darbų vertė sudaro 17 602,24 Eur be PVM;
4. Sutarties XII skyriaus „Papildomi darbai ir neatliekami darbai. Sutarties keitimo tvarka“ 148 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) neatliekamų darbų;

Šalys, remdamosi Sutarties XII skyriaus nuostatomis, bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 21.298,71 Eur (dvidešimt vienas tūkstantis du šimtai devyniasdešimt aštuoni eurai, 71 ct);
   2. papildomų darbų kaina be PVM yra 17.602,24 Eur (septyniolika tūkstančių šeši šimtai du eurai, 24 ct);
   3. 21 proc. PVM yra 3.696,47 Eur (trys tūkstančiai šeši šimtai devyniasdešimt šeši eurai, 47 ct).
2. Šalys susitaria nekeisti Sutarties 12 punkte numatytos Sutarties vertės bei Sutarties 13 punkte numatytos papildomos sumos.
3. Dėl aukščiau šiame Susitarime nurodytų sąlygų Sutarties kaina padidėja 21.298,71 Eur (su PVM) suma.
4. ​​Šalys​ susitaria, kad dėl papildomų darbų ​nėra suteikiamas papildomas darbų atlikimo terminas.​
5. Rangovas įsipareigoja, pagal šiame Susitarime patikslintą Sutarties kainą atitinkamai pakeisti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:

10.1. Priedas Nr. 1 - Darbų pakeitimo aktas Nr. 1

|  |  |
| --- | --- |
| Užsakovas:  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  PVM kodas LT100009270611  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | Rangovas:  **AB „HISK“**  S. Kerbedžio g. 7, LT-35104 Panevėžys  Įmonės kodas 147710353  PVM kodas LT477103515  Telefonas (8 45) 502 601  El. paštas [info@hisk.lt](mailto:info@hisk.lt)  A.s. Nr. LT02 4010 0412 0009 0263  Luminor Bank AS  Dokumentą pasirašantis įgaliotas bendrovės darbuotojas |